cyanic-selkie/wikianc huggingface dataset:
Σίλεια Δασκοπούλου
Κατά τη δεκαετία του 1960 η θεματική των έργων της είναι κυρίως τοπιογραφική. Μετά την επιστροφή της από τη Γαλλία, και την εγκατάστασή της στην Αθήνα, το 1970, το έργο της γίνεται ανθρωποκεντρικό με έμφαση στις γυναικείες μορφές. Ζωγράφισε πάνω από 100 τέτοια πορτρέτα. Έργα της βρίσκονται σε ιδιωτικές συλλογές και στις Μόνιμες Συλλογές του Μουσείου Σύγχρονης Τέχνης Κρήτης  καθώς και σε αυτή του Μακεδονικού Μουσείου Σύγχρονης Τέχνης. Το 2000 πραγματοποιήθηκε αναδρομική της έκθεση στην Αίθουσα Τέχνης «Νέες Μορφές». Τον Νοέμβριο του 2017 η γκαλερί CAN διοργανώνει ομαδική έκθεση στην οποία εκτίθενται και έργα της ζωγράφου. Έναν χρόνο μετά, η ίδια γκαλερί πραγματοποιεί αναδρομική έκθεση προς τιμήν της Σίλειας Δασκοπούλου, ενώ ταυτόχρονα έργα της εκτίθενται στην Μπιενάλε της Αθήνας.
Παραπομπές
Κατηγορία:Έλληνες ζωγράφοι Κατηγορία:Ελληνίδες ζωγράφοι
Τζοκόντα (Όπερα)
Η «Τζοκόντα» ή «Τζιοκόντα» (ιταλικά: La Gioconda) είναι όπερα σε μελόδραμα τεσσάρων πράξεων που ανεβάσθηκε πρώτη φορά στη Σκάλα του Μιλάνου το 1876. Το λιμπρέττο γράφτηκε από τον Τόμπια Γκόρριο, που αποτελεί μάλλον αναγραμματισμό του Αρρίγκο Μπόιτο, τη δε μουσική ο Αμίλκαρε Πονκιέλλι. Η υπόθεση έχει παρθεί από το δράμα του Βικτόρ Ουγκό «Άγγελος, τύραννος της Παδούης» με χώρο αναφοράς την Βενετία. Το ύφος του έργου χαρακτηρίζεται πολύ παθητικό και ρομαντικό παρουσιάζοντας ποικιλία λόγω των αλλεπάλληλων σκηνών.
Η όπερα Τζοκόντα είχε και συνεχίζει να έχει μεγάλη επιτυχία σε όλα σχεδόν τα θέατρα του είδους αυτού, της υφηλίου. Στην Ελλάδα έχει ανεβασθεί επανειλημμένα. Ασυναγώνιστη στην απόδοση του έργου αυτού ήταν η Μαρία Κάλλας.
Εξωτερικοί σύνδεσμοι
Κατηγορία:Όπερες
Γ.Σ. Πετρούπολης
Ο Γυμναστικός Σύλλογος Πετρούπολης είναι αθλητικός σύλλογος με έδρα την Πετρούπολη. Επίσημο έτος ίδρυσής του είναι το 1985 και διαθέτει τμήματα πετοσφαίρισης ανδρών και γυναικών και τμήμα κολύμβησης, καθώς και τμήματα υποδομών όλων των ηλικιών.
Τμήμα πετοσφαίρισης ανδρών
Το τμήμα πετοσφαίρισης ανδρών δημιουργήθηκε το 1985, παράλληλα με την ίδρυση του συλλόγου.
Ανήκει στη δύναμη της ΕΣΠΕΔΑ. Σήμερα αγωνίζεται στην Α2 Εθνική κατηγορία.
Εδρεύει στο Κλειστό Γυμναστήριο Πετρούπολης «Νικόλαος Παξιμαδάς», όπου διεξάγονται οι εντός έδρας αγώνες της ομάδας.
Τμήμα πετοσφαίρισης γυναικών
Το τμήμα πετοσφαίρισης γυναικών δημιουργήθηκε το 1985, παράλληλα με την ίδρυση του συλλόγου.
Ανήκει στη δύναμη της ΕΣΠΕΔΑ. Σήμερα αγωνίζεται στην Α2 Εθνική κατηγορία.
Εδρεύει στο Κλειστό Γυμναστήριο Πετρούπολης «Νικόλαος Παξιμαδάς», όπου διεξάγονται οι εντός έδρας αγώνες της ομάδας.
Τμήμα κολύμβησης
Το τμήμα κολύμβησης δημιουργήθηκε το 2000, έπειτα την κατασκευή του κολυμβητήριου της πόλης.
Παραπομπές
Κατηγορία:Αθλητικοί σύλλογοι Αθήνας Κατηγορία:Ιδρύσεις αθλητικών συλλόγων το 1985 Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι κολύμβησης
Δουκάτο Ανίου
μικρογραφία|Χαρακτικό σχέδιο του Ανί (1885)Το Δουκάτο Ανίου ήταν μικρή συνοριακή διοικητική διαίρεση, Δουκάτο, της Βυζαντινής Αυτοκρατορίας κατά τον 11ο αιώνα. Έδρα του στρατηγού, δουξ, ήταν η οχυρωμένη Ανί (σήμερα πάνω στα σύνορα, Τουρκίας και Αρμενίας).
Το Ανί πέρασε στους βυζαντινούς στα μέσα του 11ου (περίπου ανάμεσα 1040-1045) αιώνα με πρώτο διοικητή, τον "άρχων" Μιχαήλ Ιασσίτη. Η πόλη έπεσε οριστικά στους Τούρκους το 1064-65.
Γνωστοί διοικητές αναφέρονται εκτός τον Ιασσίτη και οι Κατακαλών Κεκαυμένος "Δούξ Ιβηρίας και Ανίας", ο δούξ Παγκράτιος Βασάκιος, ο Γρηγόριος Πακουριανός, "Δούξ του Ανίου", και ο δούξ Καραβιτζιώτης.
Πηγές
Κατηγορία:Δουκάτα της Βυζαντινής αυτοκρατορίας Κατηγορία:Βυζαντινή Αρμενία
Νομοθετικό Σώμα της Αριζόνα
Το Νομοθετικό Σώμα της Αριζόνα ειναι το πολιτειακό νομοθετικό σώμα της πολιτείας της Αριζόνα. Είναι διθάλαμο νομοθετικό σώμα που αποτελείται από μια κάτω βουλή, την Βουλή των Αντιπροσώπων, και μια άνω βουλή, την Γερουσία. Υπάρχουν 60 Αντιπρόσωποι και 30 Γερουσιαστές. Το πολιτειακό νομοθετικό σώμα συνέρχεται στο Σύμπλεγμα του Καπιτωλίου στην πολιτειακή πρωτεύουσα, το Φοίνιξ.
Περιφέρειες
Υπάρχουν 30 νομοθετικές περιφέρειες στην Αριζόνα, που καθεμία είναι πολυμερής εκλογική περιφέρεια. Κάθε περιφέρεια εκλέγει ένα Γερουσιαστή και 2 Αντιπροσώπους για μια διετή θητεία. Η διασταύρωση των περιφερειών της άνω και της κάτω βουλής σε μια μοναδική εκλογική περιφέρεια συναντάται μόνο σε επτά νομοθετικά σώματα των ΗΠΑ: της Αριζόνα, του Αϊντάχο, του Μέριλαντ, του Νιου Τζέρσεϊ, της Βόρειας Ντακότα, της Νότιας Ντακότα, και της Ουάσινγκτον. Αφότου οι Αντιπρόσωποι και οι Γερουσιαστές εκλέγονται από τους ίδιους ακριβώς ανθρώπους, κάθε Βουλή του Νομοθετικού Σώματος της Αριζόνα τείνουν να έχουν μέλη με ταυτόσημες πολιτικές φιλοσοφίες, όπως φαίνεται και από το γεγονός (βλέπε κάτω) ότι υπάρχει παρόμοια αναλογία μεταξύ των 2 κομμάτων. Αυτό δημιουργεί, ουσιαστικά, ένα "μονοθάλαμο-δύο βουλών" νομοθετικό σώμα.
Κομματική σύνθεση και εκλογές
Στις γενικές εκλογές της 3ης Νοεμβρίου 2010, το Δημοκρατικό Κόμμα κέρδισε 1 έδρα στη Γερουσία της Αριζόνα, ενώ η σύνθεση της Βουλής παρέμεινε ίδια.
Η κατανομή των αντιπροσώπων στο Νομοθετικό Σώμα της Αριζόνα είναι σήμερα ως ακολούθως:
Γερουσία: 16 Ρεπουμπλικανοί, 14 Δημοκρατικοί
Βουλή των Αντιπροσώπων: 31 Ρεπουμπλικανοί, 29 Δημοκρατικοί
Όρια θητείας
Υπηρετώντας διετείς θητείες, αμφότεροι οι Γερουσιαστές και οι Αντιπρόσωποι υπόκεινται στα όρια θητείας. Τα μέλη μπορούν υπηρετήσουν μόνο τέσσερις συνεχείς θητείες (ή οκτώ έτη) σε κάθε σώμα. Αφότου φθάσουν το όριο, τα πρώην μέλη είναι επανεκλέξιμα μετά από δύο έτη. Τα μέλη που περιορίζονται από την θητεία σε ένα σώμα συχνά αναζητούν και επιτυγχάνουν εκλογή στο άλλο σώμα (π.χ. Ράσσελ Πηρς).
Εξωτερικοί σύνδεσμοι
Κατηγορία:Νομοθετικά σώματα των Ηνωμένων Πολιτειών
Περιφέρειες της Ουγκάντα
Η Ουγκάντα διαιρείται σε τέσσερις περιφέρειες:
300px
Φόρμα (ιστοσελίδα)
Μια Φόρμα σε μια ιστοσελίδα είναι το τμήμα της ιστοσελίδας που επιτρέπει στον χρήστη να εισάγει δεδομένα τα οποία στην συνέχεια στέλνονται στον εξυπηρετητή για επεξεργασία. Οι διαδικτυακές φόρμες συνήθως προσομοιάζουν τις τυπωμένες φόρμες ερωτημάτων ή τις φόρμες βάσεων δεδομένων όπου οι χρήστες καλούνται να συμπληρώσουν κείμενο, να απαντήσουν σε ερωτήσεις πολλαπλών επιλογών κλπ. Συχνή είναι η χρήση απλής φόρμας αναζήτησης όπου ο χρήστης βάζοντας ένα κείμενο σε ένα κελί αναζητά πληροφορίες σε μια ιστοσελίδα. Οι φόρμες υπάρχουν παντού στο διαδίκτυο, για παράδειγμα σε ένα διαδικτυακό κατάστημα ο χρήστης μπορεί με φόρμες να αναζητήσει ένα προϊόν ή να ακόμη και να εισάγει την πιστωτική κάρτα για την τελική χρέωση. Η φόρμα διαφέρει από τη χρήση κελιών και άλλων στοιχείων τα οποία χρησιμοποιούν javascript (ή παρόμοιες γλώσσες) για να αλλάζουν δυναμικά το τοπικό περιεχόμενο του εγγράφου π.χ. για να δώσουν το αποτέλεσμα μιας αριθμητικής πράξης χωρίς επικοινωνία με τον εξυπηρετητή.
Από τεχνικής πλευράς, η γλώσσα HTML υποστηρίζει την δυνατότητα δημιουργίας φορμών μαζί με την κλήση προγραμμάτων σε γλώσσες όπως την Perl, PHP, Java, Javascript ή .NET (συμπεριλαμβάνεται η ASP.NET) για επεξεργασία των δεδομένων.
XHTML/HTML φόρμες
με-πλαίσιο|Απλή φόρμα όπως παρουσιάζεται από τον φυλλομετρητή [[Mozilla Firefox.]] Μια φόρμα σε XHTML ή HTML είναι η πιο διάσημη μορφή φόρμας που υπάρχει στο διαδίκτυο.
Στο παραπάνω παράδειγμα έχουμε τα παρακάτω στοιχεία:
Αυτά τα βασικά στοιχεία παρέχουν τις περισσότερες δυνατές επιλογές γραφικής διεπαφής GUI αλλά όχι όλες. Για παράδειγμα δεν υπάρχει υποστήριξη combo box (μίξη λίστας με κατεβατό επιλογών), balloon help (βοήθεια με την μορφή διαλόγου τύπου καρτούν), tree view (δενδρική δομή μορφή ιεραρχίας - αναπαράστασης δεδομένων), ή grid view (αναπαράσταση σε μορφή πλέγματος). Μίμηση της δομής πλέγματος μπορεί να γίνει με ενθυλακωμένους πίνακες ή ενθυλακωμένες λίστες στοιχείων. Αρκετές από αυτές τις επιλογές υπάρχουν στις βιβλιοθήκες της γλώσσας σεναρίων JavaScript.
Όταν τα δεδομένα εισέρχονται στις φόρμες HTML και τα δεδομένα στέλνονται στον απομακρυσμένο εξυπηρετητή διαμορφώνεται ένα HTTP μήνυμα με κατάλληλες μεθόδους GET (για λήψη URI) και POST (για λήψη δεδομένων από τον χρήστη - π.χ. από μια φόρμα - παλαιότερα είχε προταθεί και η χρήση αποστολής email για την δουλειά αυτή. Η GET και η POST είναι μέθοδοι του Πρωτοκόλλου Μεταφοράς Υπερκειμένου (http).
XForms
με-πλαίσιο|δεξιά|Παράδειγμα φόρμας XForm. Οι φόρμες XForms είναι το εναλλακτικό πρότυπο σε XML των δικτυακών φορμών HTML/XHTML. Μια φόρμα XForm μπορεί να είναι απλή όπως μια φόρμα HTML / XHTML αλλά παρέχει και πολλές νέες δυνατότητες. Για παράδειγμα η φόρμα μπορεί σε πραγματικό χρόνο να λάβει και στείλει πληροφορία στον εξυπηρετητή την ώρα που αυτή εμφανίζεται στο χρήστη χωρίς να χρειάζεται η κλήση μια γλώσσας σεναρίων όπως γίνεται στην περίπτωση των HTML/XHTML φορμών. Η φόρμα μπορεί επίσης να καθορίσει το πως τα δεδομένα πρέπει να εισαχθούν κάνοντας έλεγχο των δεδομένων αλλά μπορεί η φόρμα να αλλάξει δυναμικά όταν κάποια δεδομένα εισέρχονται στη φόρμα. Σε αυτές τις φόρμες τα δεδομένα συλλέγονται σε μορφή XML. Ακολουθεί παράδειγμα με το κώδικα της φόρμας XForm η οποία φαίνεται στην εικόνα δίπλα: </xf:instance> </xf:model> Type your first name in the input box.
If you are running XForms, the output should be displayed in the output area. <xf:input ref="PersonGivenName" incremental="true"> <xf:label>Please enter your first name: </xf:label> </xf:input>
Σε αντίθεση με τις φόρμες HTML/XHTML, οι φόρμες XForms αυτή τη στιγμή υπάρχει κατευθείαν υποστήριξη από τους διαθέσιμους φυλλομετρητές. Έχουν σχεδιαστεί υλοποιήσεις και πρόσθετα για φυλλομετρητές οι οποίες επιτρέπουν την χρήση των φόρμων XForms.
Συνδυασμός με γλώσσες προγραμματισμού σεναρίων
Οι φόρμες μπορούν να συνδυαστούν με διάφορες γλώσσες προγραμματισμού σεναρίων ώστε ο προγραμματιστής να μπορεί να δημιουργεί δυναμικές ιστοσελίδες. Οι φόρμες υποστηρίζονται και από γλώσσες που τρέχουν από την πλευρά του εξυπηρετητή αλλά και από την πλευρά του χρήστη.
Χρήστης-πελάτης
Μια γλώσσα προγραμματισμού σεναρίων σε ιστοσελίδες η οποία τρέχει από την πλευρά του χρήστη είναι η JavaScript. Χρησιμοποιώντας JavaScript και το Document Object Model (DOM) επιτρέπει την δυναμική λειτουργία ιστοσελίδων από τον φυλλομετρητή στο υπολογιστή του χρήστη.
Συνήθως είναι περιορισμένη η χρήση γλωσσών προγραμματισμού σεναρίων από την πλευρά του χρήστη-πελάτη. Συνήθως οι γλώσσες προγραμματισμού σεναρίων χρησιμοποιούνται στις φόρμες στον υπολογιστή του χρήστη-πελάτη για να ελέγξουν την ορθότητα των δεδομένων (data validation) τα οποία θα σταλθούν αργότερα στον εξυπηρετητή ιστοσελίδων για περαιτέρω επεξεργασία.
Εξυπηρετητής ιστοσελίδων
Ο προγραμματισμός σεναρίων από την πλευρά του εξυπηρετητή ιστοσελίδων μπορεί να εξυπηρετήσει την δυναμική λειτουργία ιστοσελίδων όπως για παράδειγμα να γίνει πιστοποίηση χρηστών μέσω της διαδικασίας σύνδεσης χρήστη, η ανάκτηση και η αποθήκευση δεδομένων σε μια βάση δεδομένων στον εξυπηρετητή, γραμματικός έλεγχος γραμματικών λαθών πριν την αποστολή ενός μηνύματος ηλεκτρονικού ταχυδρομείου (email) κλπ. Τέτοιες δυνατότητες δεν υπάρχουν στα σενάρια που χρησιμοποιούνται στην πλευρά του χρήστη-πελάτη.
Μερικά σενάρια από την πλευρά του εξυπηρετητή καλούνε μέσω της διεπαφής Common Gateway Interface (CGI) εκτέλεση προγραμμάτων στον υπολογιστή του εξυπηρετητή.
Τα πλεονεκτήματα των σεναρίων στην πλευρά του εξυπηρετητή είναι ότι βασίζονται στη λειτουργικότητα ενός υπολογιστή( του εξυπηρετητή) και όχι στον χρήστη πελάτη ο οποίος μπορεί να χρησιμοποιεί διάφορους φυλλομετρητές οι οποίοι θα πρέπει να υλοποιούν τις συναρτήσεις των σεναρίων με τον ίδιο τρόπο. Για παράδειγμα είναι λίγο προβληματικό να προβλέπει ο προγραμματιστής την συμπεριφορά ενός κώδικα JavaScript το οποίο τρέχει στον υπολογιστή του χρήστη-πελάτη για κάθε διαφορετικό φυλλομετρητή.
Οι γλώσσες προγραμματισμού σεναρίων είναι δημοφιλείς στους εξυπηρετητές ιστοσελίδων αλλά υπάρχει και η δυνατότητα να τρέχουν και μεταγλωττισμένα προγράμματα. μικρογραφία|400px|Παράδειγμα εγγραφής σε ηλεκτρονική εμπορική ιστοσελίδα μου χρησιμοποιεί το ανοικτό λογισμικό ZenCart το οποίο είναι σε γλώσσα σεναρίων PHP.
Μερικοί μεταγλωττιστές για εκτελέσιμα προγράμματα στον εξυπηρετητή οι οποίες χρησιμοποιούνται ευρέως είναι:
PHP
Η γλώσσα σεναρίων PHP είμαι μια συνηθισμένη γλώσσα που χρησιμοποιείται στους εξυπηρετητές ιστοσελίδων για κατασκευή δυναμικών σελίδων.
Ένα σενάριο PHP μπορεί συχνά να κάνει:
Μια φόρμα HTML μπορεί να αποστέλλει δεδομένα (χρησιμοποιώντας την ετικέτα action στη φόρμα HTML) σε ένα σενάριο PHP. Το σενάριο PHP μπορεί να δέχεται τα δεδομένα μέσω της λειτουργίας/μεθόδου POST ή GET του πρωτοκόλλου http. Ακολουθεί ένα απλό σενάριο σε PHP με το οποίο χειρίζεται ένα μήνυμα από μια φόρμα μέσω του GET.
Η form.html δημιουργεί μια φόρμα όπου ζητείται ένα όνομα χρήστη:
Μόλις πατηθεί το κουμπί αποστολής τότε καλείται το σενάριο php form_handler.php το οποίο διαβάζει το όνομα χρήστη που εισάχθηκε μέσω της μεθόδου GET της http και εμφανίζει το όνομα με ένα χαιρετιστήριο μήνυμα "Γειά σου,..":
Στο παραπάνω σενάριο η $_GET[ '' ] αναφέρεται στη μέθοδος GET της φόρμας (στο <tt>input name=""</tt> της html φόρμας). Θα μπορούσε να χρησιμοποιηθεί η $_POST[ '' ] εάν είχε χρησιμοποιηθεί η μέθοδος POST (στο <tt>input name=""</tt> της html φόρμας). Επίσης μπορεί να χρησιμοποιηθεί στην PHP και η $_REQUEST[  ] η οποία περιέχει και την $_GET[  ] αλλά $_POST[  ] (έχει επίσης και την αλλά και την $_COOKIE[  ] - η οποία παρέχει πληροφορίες του χρήστη πελάστη). Αν και η $_REQUEST[  ] περιέχει και την GET αλλά και την POST πληροφορία της φόρμας, όταν η φόρμα έχει την μέθοδο GET ή POST θεωρείται καλή πρακτική να χρησιμοποιείται αντίστοιχα η $_GET[  ]/$_POST[ '' ] Η μέθοδος GEΤ χρησιμοποιείται όταν θέλουμε να δημοσιοποιήσουμε στο πελάτη-χρήστη δεδομένα από την δυναμική σελίδα που βρίσκεται στο εξυπηρετητή. Τα δεδομένα αυτά είναι διαθέσιμα σε όλους του χρήστες και την μέθοδο αυτή δεν την χρησιμοποιούμε για ευαίσθητα δεδομένα όπως κωδικούς πρόσβασης. Η μέθοδος POST χρησιμοποιείται όταν θέλουμε να λάβουμε δεδομένα από τον χρήστη πελάτη και να τα στείλουμε στον εξυπηρετητή ιστοσελίδων. Τα δεδομένα αυτά είναι μπορούν να μεταφερθούν με ασφαλή τρόπο και είναι η καλύτερη μέθοδος για να στέλνονται ευαίσθητα δεδομένα όπως κωδικοί πρόσβασης κλπ.
Perl
Η γλώσσα σεναρίων Perl είναι μια άλλη γλώσσα η οποία μπορεί να χρησιμοποιηθεί για ανάπτυξη δυναμικών ιστοσελίδων. Παραδοσιακά τα σενάρια Perl καλούνται μέσω της διεπαφής Common Gateway Interface (CGI). Να σημειώσουμε ότι στην πράξη η Perl είναι συνηθισμένο να χρησιμοποιείται για προγραμματισμό σεναρίων CGI.
Ένα παράδειγμα σεναρίου στην Perl η οποία χρησιμοποιεί το CGI πακέτο/διεπαφή παρουσιάζεται παρακάτω (εμφανίζει το μήνυμα "Γεια σου,..." με παράμετρο το όνομα χρήστη):
form_handler.pl
Παραπομπές
Κατηγορία:Διαδίκτυο Κατηγορία:HTML
Βοεβοδάτο Κουγιαβίας-Πομερανίας
Το Βοεβοδάτο Κουγιαβίας-Πομερανίας, ή Επαρχία Κουγιαβίας-Πομερανίας (πολωνικά: województwo kujawsko-pomorskie), είναι ένα από τα 16 βοεβοδάτα (επαρχία) της Πολωνίας. Δημιουργήθηκε την 1η Ιανουαρίου 1999 και βρίσκεται στην κεντρική-βόρεια Πολωνία, στο όριο μεταξύ των δύο ιστορικών περιοχών από τις οποίες πήρε το όνομά του: Κουγιαβία (Kujawy) και Πομερανία (Pomorze). Οι δύο πρωτεύουσες της πόλης, που λειτουργούν ως κοινές πρωτεύουσες της επαρχίας, είναι οι Μπίντγκοστς και Τόρουν.
Ιστορία
Το Βοεβοδάτο Κουγιαβίας-Πομερανίας δημιουργήθηκε την 1η Ιανουαρίου 1999, ως αποτέλεσμα των μεταρρυθμίσεων της τοπικής αυτοδιοίκησης της Πολωνίας που εγκρίθηκαν το 1998. Αποτελείται από εδάφη από τα πρώην βοεβοδάτα Μπίντγκοστς, Τόρουν και Βουοτσουάβεκ.
Η περιοχή που είναι τώρα γνωστή ως Κουγιαβία-Πομερανία ήταν προηγουμένως χωρισμένη μεταξύ της περιοχής της Κουγιαβίας και του πολωνικού τσιφλικιού της Βασιλικής Πρωσίας. Από τις δύο κύριες πόλεις του σημερινού Βοεβοδάτου Κουγιαβίας-Πομερανίας, η μία (Μπίντγκοστς) βρισκόταν ιστορικά στην Κουγιαβία, ενώ η άλλη (Τόρουν) ήταν μια σημαντική πόλη της Βασιλικής Πρωσίας.
Διοίκηση και επικράτεια
δεξιά|μικρογραφία|250x250εσ| Το [[Μπίντγκοστς είναι η μεγαλύτερη πόλη του βοεβοδάτου και η έδρα του Κυβερνήτη του (Βοεβόδας)]] Οι λειτουργίες της περιφερειακής πρωτεύουσας χωρίζονται μεταξύ του Μπίντγκοστς και του Τόρουν. Το Μπίντγκοστς χρησιμεύει ως έδρα του κεντρικά διορισμένου κυβερνήτη ή βοεβόδα (wojewoda), ενώ το Τόρουν είναι η έδρα της εκλεγμένης Περιφερειακής Συνέλευσης (σέιμικ), και της εκτελεστικής εξουσίας που εκλέγεται από αυτή τη συνέλευση, με επικεφαλής τον διευθύνων του βοεβοδάτου (marszałek województwa).
Το Βοεβοδάτο Κουγιαβίας-Πομερανίας συνορεύει με πέντε άλλα βοεβοδάτα. Πρόκειται για το Βοεβοδάτο Πομερανίας στα βόρεια, το Βοεβοδάτο Βαρμίας-Μαζουρίας στα βορειοανατολικά, το Βοεβοδάτο Μασοβίας στα ανατολικά, το Βοεβοδάτο Λοτζ σε ένα σύντομο όριο προς τα νότια και το Βοεβοδάτο Μείζονος Πολωνίας στα νότια και δυτικά.
Πόλεις
δεξιά|μικρογραφία|250x250εσ| Η μεσαιωνική πόλη [[Τόρουν, γενέτειρα του Νικόλαου Κοπέρνικου, είναι σήμερα η έδρα της επαρχιακής συνέλευσης]] δεξιά|μικρογραφία|250x250εσ| Η μεσαιωνική πόλη [[Γκρούντζιοντς, με τις ανέπαφες σιταποθήκες κατά μήκος του ποταμού Βιστούλα]] δεξιά|μικρογραφία|250x250εσ| Καθεδρικός Ναός του [[Βουοτσουάβεκ, ένα παράδειγμα γοτθικής αρχιτεκτονικής της Πολωνίας]] δεξιά|μικρογραφία|250x250εσ| Το [[Ινοβρότσουαφ φημίζεται για το μεγάλο κέντρο θερέτρου σπα με αλάτι]] δεξιά|μικρογραφία|250x250εσ| [[Μπροντνίτσα - πλατεία αγοράς]] Το βοεβοδάτο αποτελείται από 52 πόλεις. Παρατίθενται παρακάτω με φθίνουσα σειρά πληθυσμού (σύμφωνα με επίσημα στοιχεία για το 2019 ): • # Μπίντγκοστς (349.021)
• # Τόρουν (201.798)
• # Βουοτσουάβεκ (110.287)
• # Ινοβρότσουαφ (72.786)
• # Μπροντνίτσα (28.788)
• # Σφιέτσιε (25.723)
• # Χέουμνο (19.605)
• # Νάκουο ναντ Νοτέτσια (18.281)
• # Ρίπιν (16.227)
• # Σόλετς Κουγιάφσκι (15.652)
• # Χέουμζα (14.503)
• # Λίπνο (14.399)
• # Ζνιν (13.864)
• # Τουχόλα (13.621)
• # Βομπζέζνο (13.570)
• # Γκόλουμπ-Ντόμπζιν (12.563)
• # Αλεξάντρουφ Κουγιάφσκι (12.147)
• # Κορονόβο (11.162)
• # Τσιεχοτσίνεκ (10.590)
• # Σούμπιν (9.556)
• # Σεμπούλνο Κραγένσκιε (9.091)
• # Κρουσφίτσα (8.809)
• # Μπάρτσιν (7.408)
Βαλλάντα Αγκορντίνα
Η Βαλλάντα Αγκορντίνα (ιταλικά: Vallada Agordina, λαδινικά: La Valada) είναι ιταλικός δήμος στην Επαρχία του Μπελλούνο, στην περιφέρεια του Βένετου.
Βοεβοδάτο Κουγιαβίας-Πομερανίας
Πόλεις
• # Γκνιεφκόβο (7.110)
Βαλλάντα Αγκορντίνα
Παραπομπές
Κατηγορία:Δήμοι της Επαρχίας του Μπελλούνο
Βοεβοδάτο Κουγιαβίας-Πομερανίας
Πόλεις
• # Βιέντσμπορκ (5.950)
• # Νόβε (5.827)
• # Πάκοστς (5.706)
• # Στσέλνο (5.631)
• # Ραντζιέγιουφ (5.578)
• # Κτσίνια (4.657)
• # Μπζεστς Κουγιάφσκι (4.642)
• # Γουαμπίσιν (4.472)
• # Πιότρκουφ Κουγιάφσκι (4.456)
• # Μρότσα (4.350)
• # Κοβαλέβο Πομόρσκιε (4.130)
• # Γιανόβιετς Βιελκοπόλσκι (3.953)
• # Γιαμπουονόβο Πομόρσκιε (3.754)
• # Σκέμπε (3.620)
• # Κόβαλ (3.484)
• # Γουάσιν (3.254)
• # Ιζμπίτσα Κουγιάφσκα (2.609)
• # Κάμιεν Κραγένσκι (2.390)
• # Ντόμπζιν ναντ Βίσουα (2.127)
• # Χόντετς (1.894)
• # Νιεσάβα (1.853)
• # Ράντζιν Χεουμίνσκι (1.847)
• # Λούμπιεν Κουγιάφσκι (1.391)
Οικονομία
Το ακαθάριστο εγχώριο προϊόν (ΑΕΠ) του βοεβοδάτου ανήλθε σε 21,8 δισεκατομμύρια ευρώ το 2018, αντιπροσωπεύοντας το 4,4% της πολωνικής οικονομικής παραγωγής. Το κατά κεφαλήν ΑΕΠ που προσαρμόστηκε για την αγοραστική δύναμη ήταν 17.300 ευρώ ή το 57% του μέσου όρου της ΕΕ27 το ίδιο έτος. Το ΑΕΠ ανά εργαζόμενο ήταν 64% του μέσου όρου της ΕΕ.
Μεταφορές
Οι υποδομές μεταφορών είναι κρίσιμης σημασίας για την οικονομία του βοεβοδάτου. Η Κουγιαβία-Πομερανία είναι ένας σημαντικός κόμβος στο πολωνικό σύστημα μεταφορών. Οι σιδηροδρομικές γραμμές από το Νότο και την Ανατολή περνούν μέσω του Μπίντγκοστς για να συνδεθούν με τα μεγάλα λιμάνια της Βαλτικής Θάλασσας. Εκτός από αυτό, το Μπίντγκοστς φιλοξενεί τον κατασκευαστή σιδηροδρομικού υλικού Pojazdy Szynowe Pesa Bydgoszcz, τον μεγαλύτερο και πιο σύγχρονο παραγωγό προϊόντων σιδηροδρόμων και τραμ στην Πολωνία. Το μοναδικό διεθνές αεροδρόμιο του βοεβοδάτου, το Διεθνές Αεροδρόμιο Μπίντγκοστς «Ιγκνάτσι Γιαν Παντερέφσκι», βρίσκεται στο Μπίντγκοστς και έχει συνδέσεις με διάφορους ευρωπαϊκούς προορισμούς, καθώς και τη Βαρσοβία, τις οποίες διαχειρίζονται είτε η Ryanair είτε η LOT Polish Airlines.
Οι κύριοι σιδηροδρομικοί σταθμοί του βοεβοδάτου είναι ο κεντρικός σταθμός του Μπίντγκοστς και ο κεντρικός σταθμός του Τόρουν. Και οι δύο σταθμοί εξυπηρετούνται από γρήγορα τρένα της PKP Intercity που τα συνδέουν με την πρωτεύουσα Βαρσοβία, καθώς και με άλλες μεγάλες πόλεις της Πολωνίας. Εκτός από αυτές τις υπηρεσίες υπερταχείας, τα διαπεριφερειακά τρένα λειτουργούν από την εταιρεία Polregio, ενώ οι εσωτερικές σιδηροδρομικές μεταφορές εντός του βοεβοδάτου παρέχονται από την Arriva RP, μια ιδιωτική εταιρεία στην οποία η επαρχιακή κυβέρνηση ανέθεσε υπεργολαβικά την παροχή σιδηροδρομικών μεταφορών.
Εξωτερικοί σύνδεσμοι
Κουγιαβια Πομερανια Κατηγορία:Λήμματα που περιέχουν κείμενο στα πολωνικά Κατηγορία:Κράτη και περιοχές που ιδρύθηκαν το 1999
Μπεγκόβινα (Ντανίλοβγκραντ)
Η Μπεγκόβινα (σερβικά κυριλλικά: Беговина) είναι χωριό στο κέντρο του Μαυροβουνίου, εντός του Δήμου του Ντανίλοβγκραντ.
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Ντανίλοβγκραντ
Νίκος Ορφανός
Με το όνομα Νίκος Ορφανός μπορεί να αναφέρονται οι:
Ντιμίτροβγκραντ (Βουλγαρία)
Το Ντιμίτροβγκραντ (βουλγαρικά: Димитровград) είναι πόλη στην Επαρχία του Χάσκοβο, στη νοτιοκεντρική Βουλγαρία, ευρισκόμενη κοντά στην πρωτεύουσα της επαρχίας και δεύτερη μεγαλύτερη πόλη της επαρχίας μετά από αυτή. Είναι σχετικά μία νέα πόλη η οποία ιδρύθηκε το 1947 και ονομάστηκε έτσι προς τιμήν του πρώην πρωθυπουργού της Βουλγαρίας, Γκεόργκι Δημητρόφ. Έχει πληθυσμό 38.785 κατοίκους (2012).
Ιστορία
Η πόλη δημιουργήθηκε το 1947 από την Κομμουνιστική κυβέρνηση της εποχής και τις ταξιαρχίες που οργανώθηκαν για το σκοπό αυτό. Στις 2 Σεπτεμβρίου 1947 ανακοινώθηκε επίσημα η ίδρυση της πόλης, αλλά η κατασκευή και η επέκτασή της συνεχίστηκε εντατικά για αρκετά ακόμη χρόνια, καθώς τα τρία χωριά (Ρακόβσκι, Μαρίινο, Τσερνοκόνιοβο) που υπήρχαν στη θέση της συνενώθηκαν για να αποτελέσουν το Ντιμίτροβγκραντ. Ο κύριος πρακτικός λόγος για την ίδρυση της νέας πόλης ήταν να δημιουργηθεί ένα σύγχρονο βιομηχανικό κέντρο, ενώ υπήρχε επίσης μια ιδεολογική βάση για την οικοδόμησή της. Το 1970 έλαβε χώρα για πρώτη φορά ο εορτασμός του εθνικού φεστιβάλ ποίησης 'Πένιο Πένεφ' και αυτή η παράδοση συνεχίζεται μέχρι σήμερα. Το 1980 πραγματοποιήθηκε για πρώτη φορά η Βουλγαρική θεατρική μπιενάλε. Το 1987 εγκαινιάσθηκε το μουσείο-κατοικία Πένιο Πένεφ.
Το 1992 απομακρύνθηκε από τις αρχές το μνημείο του Γκεόργκι Δημητρόφ. Η κίνηση αυτή, όμως, αποδείχθηκε πολύ αντιδημοφιλής για τους ντόπιους κατοίκους και το 2012 υιοθετήθηκε από το δημοτικό συμβούλιο του Ντιμίτροβγκραντ μια απόφαση για αποκατάσταση και επανατοποθέτηση του νημείου το 2013.
Ελένη Ερήμου
Η Ελένη Ερήμου (γενν. Αθήνα, 1945 ) είναι Ελληνίδα ηθοποιός του κινηματογράφου, του θεάτρου και της τηλεόρασης.
Σπούδασε νομικά (1978) και οικονομικά (Πάντειος), ενώ είναι απόφοιτος της Δραματικής Σχολής του Πέλου Κατσέλη (1967). Το ντεμπούτο της στο σινεμά πραγματοποιήθηκε το 1962 στην ταινία Δεν Γνώρισα Μητέρα, ενώ πρώτη φορά ανέβηκε στο θεατρικό σανίδι το 1968, στην παράσταση του έργου Πέερ Γκυντ του Ερρίκου Ίψεν. Το Μάρτιο του 1992 φωτογραφήθηκε για το τολμηρό περιοδικό Playboy.
Παραστασιογραφία
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου
Παραπομπές
Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης
1894
Η παρούσα σελίδα αφορά το έτος 1894 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Βάλλε ντι Καντόρε
Το Βάλλε ντι Καντόρε (ιταλικά: Valle di Cadore, λαδινικά: Val) είναι ιταλικός δήμος στην Επαρχία του Μπελλούνο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Μπελλούνο
Κωνσταντίνος Γιαννακόπουλος
Με το όνομα Κωνσταντίνος Γιαννακόπουλος μπορεί να αναφέρονται οι¨
Αρβανίτης (αποσαφήνιση)
Αρβανίτης είναι ο απόγονος μεταναστών από τη Βόρεια Ήπειρο, που μιλά την αρβανίτικη γλώσσα.
Η λέξη απαντάται επίσης και σαν επώνυμο, όπως για παράδειγμα στους παρακάτω:
Κατηγορία:Αποσαφηνίσεις ελληνικών τοπωνυμίων
Πορεία των ελληνικών ομάδων στα ευρωπαϊκά κύπελλα ποδοσφαίρου (1959-1969)
Τη δεκαετία του 1960 ξεκίνησε η παρουσία των ελληνικών ομάδων στις ευρωπαϊκές διοργανώσεις. Αρχικά υπήρχε συμμετοχή μόνο στο κύπελλο Πρωταθλητριών, ενώ οι πρώτες παρουσίες στα κύπελλα Κυπελλούχων και Διεθνών Εκθέσεων (πρόγονος του κυπέλλου UEFA) πραγματοποιήθηκαν μία διετία αργότερα, κατά την αγωνιστική περίοδο 1961-62. Την πλέον επιτυχημένη πορεία της δεκαετίας πραγματοποίησε η ΑΕΚ την περίοδο 1968-69, προκρινόμενη σε δύο γύρους και έως τα προημιτελικά του κυπέλλου Πρωταθλητριών.
1968-69
Σε μία ταραχώδη χρονιά για όλες τις διεθνείς αθλητικές διοργανώσεις λόγω παρεμβάσεων της πολιτικής, η UEFA στα τέλη Αυγούστου του 1968 ακύρωσε μερικώς την κλήρωση α' γύρου του Ιουλίου και διενήργησε δύο χωριστές μεταξύ των 14 συλλόγων από 7 κράτη του ανατολικού μπλοκ και εκείνων από την υπόλοιπη Ευρώπη με τους οποίους είχαν διασταυρωθεί, εξαιτίας πρόθεσης μερικών από τους δεύτερους να παραιτηθούν των αγώνων τους ως διαμαρτυρία για την πρόσφατη αιματηρή εισβολή του Συμφώνου της Βαρσοβίας στην Τσεχοσλοβακία (ενώ απειλές μποϊκοτάζ υπήρχαν και για τους Ολυμπιακούς Αγώνες τον Οκτώβριο, ενισχυόμενες από τη διαβλεπόμενη συμμετοχή της ρατσιστικού καθεστώτος Νότιας Αφρικής και τις πολιτικές αναταραχές στη διοργανώτρια χώρα Μεξικό). Πριν την έναρξη των κυπέλλων Πρωταθλητριών και Κυπελλούχων, οι εισβολείς Πολωνία, Ουγγαρία, Βουλγαρία, Ανατολική Γερμανία και Ε.Σ.Σ.Δ. σταδιακά απέσυραν τους εκπροσώπους τους κατηγορώντας την Ευρωπαϊκή Ποδοσφαιρική Ομοσπονδία χωρίς να τις ακολουθήσουν η Γιουγκοσλαβία, η Ρουμανία και η Τσεχοσλοβακία. Η διεθνής κατάσταση επηρέασε ελάχιστα το κύπελλο Διεθνών Εκθέσεων, πιθανότατα επειδή δεν αποτελούσε διοργάνωση της UEFA, όπου χωρίς "διορθωτική" κλήρωση και τις επακόλουθες αποσύρσεις, παραιτήθηκαν τελικά μόλις οι 2 στους 11 που κατά τον α' γύρο είχαν τεθεί αντίπαλοι ανατολικοευρωπαίων. Από τις ελληνικές, ΑΕΚ και Ολυμπιακός, ο τελευταίος κληρώθηκε με τη ΚΡ της Ισλανδίας στη θέση της κυπελλούχου ΕΣΣΔ Ντιναμό Μόσχας, οι φίλαθλοι όμως Πειραιά και Αθήνας έχασαν την ευκαιρία να παρακολουθήσουν αγωνιζόμενο (έστω και προς το τέλος της καριέρας του) τον Λεβ Γιασίν, κορυφαίο ίσως τερματοφύλακα όλων των εποχών και μόνο βραβευμένο με την ετήσια Χρυσή Μπάλα της Ευρώπης. Στο Εκθέσεων ο Παναθηναϊκός απέκλεισε τη βελγική Ντάρινγκ (1-2, 2-0) αλλά έμεινε έξω από την Αθλέτικ Μπιλμπάο (0-0, 0-1), ενώ ο Άρης πέρασε τη μαλτέζικη Χιμπέρνιανς (1-0, 6-0), διασύρθηκε όμως από την ουγγρική Ουίπεστ (1-2, 1-9).
Πηγές
Κατηγορία:Ελληνικές ποδοσφαιρικές ομάδες στην Ευρώπη
Κατάλογος βουνών της Ελλάδας
Ακολουθούν σε φθίνουσα υψομετρική σειρά τα βουνά της Ελλάδας.
Εξωτερικοί σύνδεσμοι
* βουνων της ελλαδας
Σέιν Γουέστ
Πρώιμη ζωή
Ο Γουέστ γεννήθηκε στις 10 Ιουνίου του 1978 στην Μπατόν Ρουζ της Λουιζιάνας και ήταν γιος της δικηγόρου Λια Κάθεριν και του ιδιοκτήτη ενός φαρμακείου Ντον Σνέιθ. Και οι δύο γονείς του ήταν μουσικοί και λάτρες της Πανκ. Έχει 2 αδερφές. Οι γονείς του χωρίστηκαν το 1982 όταν ήταν τεσσάρων ετών. Επηρεασμένος από τους γονείς του, ο Γουέστ μεγάλωσε ακούγοντας διάφορες μπάντες, όπως τους The Clash, Blondie, The Kinks αλλά και τον τραγουδιστή Έλβις Κοστέλο.
Παραπομπές
Κατηγορία:Αμερικανοί άνδρες ηθοποιοί κινηματογράφου
Νιραγκόνγκο
thumb|250px|Το ηφαίστειο από το αεροδρόμιο της Γκόμα thumb|250px|Η λίμνη λάβας στην κορυφή Το όρος Νιραγκόνγκο βρίσκεται στα ανατολικά άκρα της Λαϊκής Δημοκρατίας του Κονγκό, δίπλα από τα σύνορα με τη Ρουάντα. Πρόκειται για ένα στρωματοηφαίστειο ύψους 3.470 μέτρων, το οποίο ανήκει σε μια αλυσίδα ηφαιστείων της Μεγάλης Ρηξιγενούς Κοιλάδας, γνωστά ως Βουνά Βιρούνγκα, με το Νιραγκόνγκο να αποτελεί το υψηλότερο από αυτά. Το Νιραγκόνγκο είναι ένα από τα πιο ενεργά ηφαίστεια του πλανήτη.
Ο κρατήρας του Νιραγκόνκγο έχει πλάτος περίπου 2 χιλιομέτρων και συνήθως εμπεριέχει μία λίμνη λάβας. Σήμερα περιέχει 2 προσχώσεις με παγωμένη λάβα εντός του κρατήρα, μία στο υψόμετρο των 3.175 μέτρων και μια στα 2.975 μέτρα. Κατά καιρούς, η λίμνη λάβας του Νιραγκόνγκο ήταν η πιο ογκώδης που έχει καταγραφεί ποτέ. Το μέγιστο υψόμετρο της καταγράφηκε στα 3.250 μέτρα, πριν από την έκρηξη του Ιανουαρίου του 1977, όταν το βάθος της έφτανε τα 600 μέτρα. Πριν την έκρηξη του 2002 η λίμνη βρισκόταν 900 μέτρα κάτω από το χείλος. Από τότε το ύψος της έχει επανέλθει σταδιακά. Το Νιραγκόνγκο και το γειτονικό του ηφαίστειο Νιαμουραγκίρα είναι υπεύθυνα για το 40% των ιστορικών ηφαιστειακών εκρήξεων στην Αφρική.
Στη βάση του ηφαιστείου, σε απόσταση 13 με 18 χιλιόμετρα νότια αυτού, βρίσκεται η πόλη Γκόμα, στις όχθες της λίμνης Κίβου. Δύο μεγάλες εκρήξεις του Νιραγκόνγκο, το 1977 και το 2002, δημιούργησαν καταστροφές στην πόλη. Στην έκρηξη του 2002, το 40% της Γκόμα καλύφθηκε από λάβα ενώ 245 κάτοικοι έχασαν τη ζωή τους.
Εξωτερικοί σύνδεσμοι
Κατηγορία:Ηφαίστεια της Αφρικής Κατηγορία:Βουνά της Λαϊκής Δημοκρατίας του Κονγκό
Γλώσσα Τσουάνα
Η γλώσσα Τσουάνα (Σετσουάνα ή Σιτσουάνα) είναι γλώσσα Μπαντού που ομιλείται κυρίως στην Μποτσουάνα. Ομιλείται από 4.407.174 άτομα. Χρησιμοποιείται κυρίως το λατινικό αλφάβητο, ενώ ομιλείται από τη Φυλή Τσουάνα. Παρ' όλο που τα Αγγλικά είναι η επίσημη γλώσσα της Μποτσουάνας, η πλειονότητα των κατοίκων της χώρας ομιλεί και καταλαβαίνει τη γλώσσα αυτή. Υπάρχουν επίσης ομιλητές και στη Νότια Αφρική (που είναι επίσημη γλώσσα και σε αυτή τη χώρα), στη Ζιμπάμπουε και στη Ναμίμπια. Είναι επίσης γνωστή ως Μπετσουάνς, Κουάνα και Κοάνα.
Εξωτερικοί σύνδεσμοι
Κατηγορία:Νιγηροκονγκολεζικές γλώσσες Κατηγορία:Γλώσσες της Ζιμπάμπουε Κατηγορία:Γλώσσες της Μποτσουάνας Κατηγορία:Γλώσσες της Νότιας Αφρικής Κατηγορία:Γλώσσες της Ναμίμπιας
Πρωτάθλημα πετοσφαίρισης ανδρών Volleyleague 2020-2021
Το πρωτάθλημα Ελλάδας βόλεϊ ανδρών της περιόδου 2020–21 ήταν το 53ο Εθνικό πρωτάθλημα και το 11ο με την επωνυμία Βόλεϊ Λιγκ. Διεξήχθη από την Ε.Σ.Α.Π. με τη συμμετοχή οκτώ ομάδων. Το πρωτάθλημα ξεκίνησε το Σάββατο 24 Οκτωβρίου 2020.
Ο Ολυμπιακός Σ.Φ. Πειραιώς κατέκτησε τον τίτλο για 30η φορά στην ιστορία του.
Ομάδες
Στη Βόλεϊ Λιγκ της περιόδου 2020–21 μετέχουν οκτώ ομάδες. Απο το προηγούμενο πρωτάθλημα, εξασφάλισαν την παραμονή τους και συνέχισαν και τη νέα σεζόν οι: Παναθηναϊκός, Ολυμπιακός Πειραιώς, Π.Α.Ο.Κ. Θεσσαλονίκης, Φοίνικας Σύρου, Α.Ο.Π. Κηφισιάς, Ο.Φ.Η.
Κανονική περίοδος
Στην πρώτη φάση, την κανονική περίοδο, διεξάγονται δύο γύροι με βαθμολογία 3-0 για την καθαρή νίκη (με σκορ 3-0 ή 3-1) και βαθμολογία 2-1 για τη νίκη με 3-2. Μετά την ολοκλήρωση του Β γύρου της κανονικής περιόδου (14 αγωνιστικές) οι τέσσερις πρώτες ομάδες της βαθμολογίας και οι ομάδες των θέσεων 5-8 θα σχηματίσουν δύο γκρουπ.
Οι ομάδες του 1-4 θα παίξουν μεταξύ τους μίνι πρωτάθλημα δύο γύρων (6 συνολικά αγωνιστικές) και η πρώτη ομάδα της βαθμολογίας θα στεφθεί πρωταθλήτρια. Επίσης οι ομάδες από την κανονική περίοδο θα μεταφέρουν στο μίνι πρωτάθλημα τη βαθμολογία τους.
Η 8η ομάδα της τελικής κατάταξης της Volley League θα αντιμετωπίσει την 3η ομάδα της Pre League για μία θέση στη Volley League της σεζόν 2021-22.
Παραπομπές
2021 Κατηγορία:Πετοσφαίριση το 2020 Κατηγορία:Πετοσφαίριση το 2021
Δήμος Ζίτσας
Δήμος Ζίτσας ονομάζεται ο δήμος της Περιφερειακής Ενότητας Ιωαννίνων της Περιφέρειας Ηπείρου που συστάθηκε το 2011 διά της συνένωσης των προϋπαρχόντων δήμων Εκάλης, Ευρυμενών, Ζίτσας, Μολοσσών και Πασαρώνος, βάσει των διατάξεων του «Καλλικράτη». Απλώνεται στο μεσοδυτικό τμήμα του Νομού Ιωαννίνων, από τα όρια του πολεοδομικού συγκροτήματος των Ιωαννίνων μέχρι τα σύνορα με τη Θεσπρωτία.
Αν και έλαβε την ονομασία του απ' τη Ζίτσα, έδρα του δήμου είναι η Ελεούσα, η οποία βρίσκεται στο ανατολικό άκρο του και επίσης είναι η μοναδική κωμόπολή του. Όλοι οι υπόλοιποι οικισμοί είναι χωριά.
Διαίρεση
Πιο συγκεκριμένα (με αστερίσκο σημαίνονται οι έδρες των δημοτικών ενοτήτων, ακολουθείται η ονοματολογία και τα πληθυσμιακά στοιχεία της απ. 45892 του Υπουργείου Εσωτερικών):
Πηγές
Ζιτσας
Δημοτικό Στάδιο Λιβαδειάς
Το Δημοτικό Στάδιο Λιβαδειάς «Λάμπρος Κατσώνης» είναι ποδοσφαιρικό γήπεδο στην πόλη της Λιβαδειάς και αποτελεί την έδρα του Λεβαδειακού από την ίδρυση του το 1961.
Ιστορία
Το 2005 ο Λεβαδειακός προβιβάστηκε στη Α΄ Εθνική (πλέον Super League) και με τα χρήματα του κέρδισε από την άνοδο ανακαίνισε το γήπεδο που τότε βρισκόταν σε πολύ κακή κατάσταση. Αναβαθμίστηκαν οι εξέδρες και τοποθετήθηκαν σε όλες πλαστικά καθίσματα, δημιουργήθηκαν νέα δημοσιογραφικά θεωρεία και σουίτες, ενώ προστέθηκαν και προβολείς. Το 2009 πραγματοποιήθηκαν κάποια έργα αναβάθμισης και κατασκευάστηκε ένα μικρό σκέπαστρο πάνω από την κύρια εξέδρα και τις θέσεις VIP. Η χωρητικότητα του γηπέδου είναι 5.915 θέσεις.
Στις 19 Ιουλίου 2021, στο πλαίσιο του εορτασμού των 200 χρόνων από την Ελληνική Επανάσταση του 1821, το στάδιο μετονομάστηκε σε Δημοτικό Στάδιο Λιβαδειάς «Λάμπρος Κατσώνης», τιμώντας έτσι τον λιβαδείτη ήρωα της προεπαναστατικής περιόδου, Λάμπρο Κατσώνη (1752-1805).
Εξωτερικοί σύνδεσμοι
Λιβαδειας Δημοτικο Σταδιο Λιβαδειας Δημοτικο Σταδιο Δημοτικο Σταδιο Κατηγορία:Α.Π.Ο. Λεβαδειακός Κατηγορία:Στάδια πολλαπλών χρήσεων στην Ελλάδα
Βίγκο ντι Καντόρε
Το Βίγκο ντι Καντόρε (ιταλικά: Vigo di Cadore, λαδινικά: Vigo) είναι ιταλικός δήμος στην Επαρχία του Μπελλούνο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Μπελλούνο
Αραχναίο
Το Αραχναίο είναι βουνό του νομού Αργολίδας με υψηλότερο σημείο στα 1.199 μέτρα. Καλύπτει το μεγαλύτερο μέρος του κεντρικού τμήματος του νομού. Στα νότια ενώνεται με το όρος Δίδυμο, ενώ προς τα βόρεια καταλήγει στα υψώματα του ανατολικού νομού Κορινθίας. Το βουνό στα νότια είναι εντελώς αποψιλωμένο, όμως στην βόρεια πλευρά του διαθέτει ακόμη ορισμένα πευκοδάση. Στους πρόποδές του είναι χτισμένο το Λυγουριό και το αρχαίο θέατρο Επιδαύρου, ενώ στα δυτικά του βρίσκεται το Ναύπλιο. Ο Παυσανίας αναφέρει πως στους πρόποδες του Αραχναίου ήταν χτισμένη η πόλη Λήσσα
Παραπομπές
Κατηγορία:Βουνά της Αργολίδας
Λουτρά Κυλλήνης Ηλείας
Τα Λουτρά Κυλλήνης είναι παραθαλάσσιο χωριό της Ηλείας στην Περιφερειακή Ενότητα Ηλείας με υψόμετρο 22 μέτρα.
Γεωγραφία - Ιστορία
Τα Λουτρά Κυλλήνης βρίσκονται στα βορειοδυτικά παράλια της Πελοποννήσου απέναντι από τη Ζάκυνθο. Απέχουν 13 χλμ. Ν.-ΝΔ. από την Κυλλήνη, 12 χλμ. από το Βαρθολομιό και 7 χλμ. Ν.-ΝΔ. από το Κάστρο. Η μεγαλύτερη έκταση της περιοχής καλύπτεται από πευκοδάσος το οποίο καταλήγει σε μεγάλου μήκους παραλία. Το όνομά τους το πήραν από τις ιαματικές πηγές της περιοχής γνωστές από τα Ρωμαϊκά χρόνια. Σήμερα λειτουργεί οργανωμένο υδροθεραπευτήριο. Η περιοχή δίπλα από τον δρόμο που οδηγεί στις κτιριακές εγκαταστάσεις του ΕΟΤ και κοντά στα υδροθεραπευτήρια λόγω των ερειπίων του ρωμαϊκού λουτρικού συγκροτήματος και των κτιρίων της ιδίας εποχής έχει κηρυχθεί αρχαιολογικός χώρος.
Διοικητικά
Ως ξεχωριστός οικισμός αναφέρεται επίσημα, μετά την απελευθέρωση, το 1897 στο ΦΕΚ 59Β - 17/06/1897 να προσαρτάται στον τότε δήμο Μυρτουντίων. Σύμφωνα με το Σχέδιο Καλλικράτης ανήκει στην τοπική κοινότητα Κάστρου που υπάγεται στη δημοτική ενότητα Κάστρου - Κυλλήνης του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 11 κατοίκους.
Παραπομπές
Κατηγορία:Δήμος Ανδραβίδας - Κυλλήνης Κατηγορία:Χωριά του νομού Ηλείας Κατηγορία:Δήμος Κάστρου-Κυλλήνης Κατηγορία:Λουτροπόλεις της Ελλάδας
Cota altissima
H Cota altissima (L.) J. Gay είναι εύρωστη ετήσια πόα η οποία, μαζί με πλήθος άλλα φυτά από τα σύνθετα, εντάσσεται στην κοινή ονομασία μαργαρίτες.
Περιγραφή
Ο βλαστός της έχει ύψος 20-120cm και στο ανώτερο τμήμα σχηματίζει συνήθως κόρυμβο. Τα κεφάλια έχουν διάμετρο συνήθως 25-40mm. Το μήκος του ποδίσκου είναι 1,5-4cm κατά την ανθοφορία και έως 7,5cm και συνήθως ροπαλοειδής κατά την καρποφορία. Τα εξωτερικά βράκτια είναι από επιμήκη ως λογχοειδή, οξύληκτα, χωρίς μεμβρανώδη περιθώρια. Τα εσωτερικά βράκτια είναι επιμήκη-λογχοειδή έως ελλειπτικά-επιμήκη, αποστρογγυλεμένα με διαφανές, καστανό έως μεμβρανώδες περιθώριο και απόληξη. Τα γλωσσοειδή ανθίδια είναι λευκά, έχουν μήκος έως 20mm και συνήθως είναι γόνιμα. Ο δίσκος έχει διάμετρο έως 20mm. Η ανθοδόχη είναι ημισφαιρική. Τα λέπια είναι επιμήκη και στην κορυφή στενεύουν σχηματίζοντας μια απόληξη με μήκος ίσο με εκείνο του υπόλοιπου λεπίου. Τα αχαίνια έχουν μήκος 2-2,5cm και τα περιθώρια της κορυφής μπορεί να είναι οξύληκτα ή να φέρουν μια πολύ μικρή κορόνα. Είναι πεπλατυσμένα και ρομβικά σε εγκάρσια διατομή, με 8-10 ραβδώσεις σε κάθε πλευρά.
Βιότοπος
Ο βιότοπος της C. altissima (L.) J. Gay είναι οι καλλιέργειες, οι καλλιέργειες σε αγρανάπαυση, τα διαταραγμένα εδάφη και τα πρανή των δρόμων σε υψόμετρα 0-1100m.
Ανθοφορία
Η περίοδος ανθοφορίας είναι από τον Απρίλη έως τα μέσα Ιουνίου. Σε περιπτώσεις αρδευόμενων καλλιεργειών η ανθοφορία μπορεί να παραταθεί και πέραν αυτής της περιόδου.
Εξάπλωση
Η C. altissima εξαπλώνεται στη Νότια και Κεντρική Ευρώπη, όπως επίσης και τη Νοτιοδυτική και Κεντρική Ασία.
Εξάπλωση στην Ευρώπη
Συγκεκριμένα στην Ευρώπη έχει αναφερθεί από την Αλβανία, Βουλγαρία, Γαλλία, Ελλάδα, Ισπανία, Ιταλία, Κορσική, Κροατία, Ουκρανία, πρώην Γιουγκοσλαβία, Ρωσία και Τουρκία.
Εξάπλωση στην Ελλάδα
Στην Ελλάδα έχει καταγραφεί στις ακόλουθες φυτογεωγραφικές περιοχές: Ανατολική κεντρική, Βόρεια ανατολική, Βόρεια κεντρική, Βόρεια Πίνδος, Νότια Πίνδος, Κρήτη και Κάρπαθος, Κυκλάδες, Νησιά Βορείου Αιγαίου, Νησιά Δυτικού Αιγαίου, Νησιά Ανατολικού Αιγαίου, Πελοπόννησος, Στερεά Ελλάδα.
Συία
Η Συία ήταν αρχαία πόλη της νοτιοδυτικής Κρήτης. Βρίσκεται στο χωριό Σούγια, 70 χιλιόμετρα νότια των Χανίων.
Όπως και η Λισός η Συία αποτελούσε ευρύχωρο και ασφαλές επίνειο της Ελύρου. Ο Στράβωνας ονομάζει την πόλη «Σύβα». Το όνομά της πιθανόν να προέρχεται από την αρχαία λέξη Συς που σημαίνει χοίρος, εξαιτίας της πιθανής ύπαρξης δασών βελανιδιάς τα οποία αποτελούν τη βασική τροφή των χοίρων. Η Συία γνώρισε άνθηση κατά τη διάρκεια της Ρωμαϊκής και πρώτης Βυζαντινής περιόδου. Υπάρχουν ρωμαϊκά ερείπια και τρεις παλαιοχριστιανικές βασιλικές. Πιθανόν η πόλη να καταστράφηκε να καταστράφηκε από τους Σαρακηνούς. Ο Ρόμπερτ Πάσλεϊ (Robert Pashley) εντόπισε στα βορειοδυτικά της Ελύρου ερείπια ρωμαϊκού δικτύου ύδρευσης και λουτρών. Στη Συία υπάρχουν επίσης ερείπια αρχαίων κτιρίων, τειχών, θολωτών τάφων και θεμέλια ρωμαϊκών σπιτιών.
Η Συία είχε δημιουργήσει οικονομική ένωση με την Υρτακίνα, την Έλυρο, τη Λισσό και την Τάρρα, ενώ συμμετείχε και στην Ένωση των Ορέων τον 3ο αιώνα π.χ. α, μια ομοσπονδίας ορεινών πόλεων όπου τα μέλη της απολάμβαναν ανεξαρτησία αλλά είχαν κοινή εσωτερική και εξωτερική πολιτική. Η ομοσπονδία αυτή αποτελούνταν από τις πόλεις Λισό, Συία, Ποικιλασσός, Τάρρα, Υρτακίνα και Έλυρος.
Ηριδανός (μυθολογία)
Στην Ελληνική μυθολογία ο Ηριδανός ήταν περίφημη ποτάμια αλληγορική θεότητα που εμπλέκεται σε αρχαίους μύθους. Ο Ησίοδος στη Θεογονία του, αναφέρει αυτόν ως γιο του Ωκεανού και της Τηθύος.
Ακόμη λέγεται, όπως αναγράφει και ο Ηρόδοτος, ότι οι εκβολές του ήταν στον Ωκεανό, προς τη δυτική άκρα της Ευρώπης και ότι από αυτόν προερχόταν το «ήλεκτρον».
Από τους νεότερους συγγραφείς άλλοι θεωρούν αυτόν ως τον Πάδο και άλλοι τον ταυτίζουν με τον Ροδανό ή Ρήνο.
Κατηγορία:Ποτάμιες θεότητες της ελληνικής μυθολογίας
Αρσενικό και παλιά δαντέλα (ταινία)
μικρογραφία|260x260εσ|Το τρέιλερ της ταινίας Η ταινία Αρσενικό και παλιά δαντέλα (αγγλ. Arsenic and Old Lace) είναι μαύρη κωμωδία παραγωγής 1944 σε σκηνοθεσία Φρανκ Κάπρα. Η ταινία βασίζεται στο θεατρικό του Τζόζεφ Κέζερλινγκ, το οποίο διασκεύασαν για τη μεγάλη οθόνη οι Τζούλιους Τ. Έπσταϊν και Φίλιπ Τ. Έπσταϊν. Πρωταγωνιστές της ταινίας είναι οι Κάρι Γκραντ και Πρισίλα Λέιν που πλαισιώνονται από τους Ρέιμοντ Μάσεϊ, Τζόζεφιν Χαλ, Τζέσικα Αντέρ, Τζακ Κάρσον, Έντουαρντ Έβερετ Χόρτον και Πίτερ Λόρε.
Υπόθεση
Το 1941, σε ένα μικρό σπίτι δίπλα από το νεκροταφείο του Μπρούκλιν κατοικούν δυο ευγενικές και αξιαγάπητες ηλικιωμένες κυρίες η Άμπι (Τζόζεφιν Χαλ) και η Μάρθα Μπρούστερ (Τζιν Αντέρ), οι οποίες έχουν την κακιά συνήθεια να σκοτώνουν ηλικιωμένους και μοναχικούς ανθρώπους. Οι ηλικιωμένες αυτές κυρίες που θεωρούν ότι ποιούν φιλανθρωπικό έργο έχουν ως συνένοχό τους τον ανιψιό τους Τέντι (Τζον Αλεξάντερ), ο οποίος τους πηγαίνει στο κελάρι και τους θάβει. Κάποια στιγμή στο σπίτι αυτό καταφθάνει ο άλλος τους ανιψιός Μόρτιμερ Μπρούστερ (Κάρι Γκραντ), δημοσιογράφος και κριτικός ο οποίος, παρά το γεγονός ότι δήλωνε πεπεισμένος εργένης, γνώρισε τον έρωτα στο πρόσωπο της Ιλέιν Χάρπερ (Πρισίλα Λέιν), την οποία σκοπεύει να παντρευτεί. Ο Μόρτιμερ σοκάρεται όταν ανακαλύπτει ένα πτώμα στο μπαούλο δίπλα από το παράθυρο. Παράλληλα στο σπίτι των δυο γυναικών επιστρέφει και ο τρίτος τους ανιψιός, ο Τζόναθαν (Ρέιμοντ Μάσεϊ), ένας εγκληματίας που αφαιρεί το πρόσωπο των θυμάτων του για να το αλλάξει με το δικό του. Μετά την τελευταία του επέμβαση, ο Τζόναθαν μοιάζει με τον Μπόρις Καρλόφ. Μια σειρά από κωμικοτραγικά επεισόδια λαμβάνουν χώρα σ' εκείνο το σπίτι, με τον Μόρτιμερ να προσπαθεί να λογικέψει τις θείες του και να προσπαθεί να ζήσει λίγες ήρεμες στιγμές πλάι στο μοναδικό λογικό άτομο που βρίσκεται δίπλα του, την Ιλέιν.
Πληροφορίες παραγωγής
Η διασκευή του θεατρικού για τη μεγάλη οθόνη έγινε από τους αδελφούς Έπσταϊν (σεναριογράφους επίσης της ταινίας Καζαμπλάνκα (Casablanca)) και τα γυρίσματα πραγματοποιήθηκαν το 1941, αλλά η Warner πάγωσε την προβολή της ταινίας μέχρι και το 1944, χρονιά κατά την οποία το θεατρικό σταμάτησε να παίζεται στο Μπρόντγουεϊ (μετά από 1440 παραστάσεις).
Ο ρόλος του Μόρτιμερ Μπρούστερ επρόκειτο αρχικά να ερμηνευτεί από τον Μπομπ Χόουπ, αλλά η εταιρία Paramount Pictures, αρνήθηκε να τον δανείσει στη Warner Bros. Στη συνέχεια ο Κάπρα προσέγγισε τους Τζακ Μπένι και Ρόναλντ Ρήγκαν κι έπειτα πληροφορήθηκε ότι ο Κάρι Γκραντ ενδιαφερόταν για τον ρόλο. Χρόνια αργότερα, ο Γκραντ δήλωσε ότι το Αρσενικό και παλιά δαντέλα ήταν η λιγότερο αγαπημένη ταινία από όλες όσες γύρισε, καθώς δεν έμεινε ικανοποιημένος από την ερμηνεία του. Παρ' όλα αυτά η αμοιβή του από τη συμμετοχή του σ' αυτήν ήταν 100.000 δολάρια τα οποία τα δώρισε για συμπαράσταση στις οικογένειες των θυμάτων του Β' Παγκοσμίου Πολέμου. Ο Μπόρις Καρλόφ είχε ερμηνεύσει το ρόλο του Τζόναθαν "που μοιάζει με τον Κάρλοφ" στο θέατρο, ενώ στην ταινία ο ρόλος δόθηκε στον Ρέιμοντ Μάσεϊ, εφόσον ο Κάρλοφ δεν ήταν διαθέσιμος. Οι Τζόζεφιν Χαλ, η Τζιν Αντέρ και ο Τζον Αλεξάντερ, επανέλαβαν τους ρόλους που είχαν ερμηνεύσει στο θέατρο. Οι Χαλ και Αντέρ, πήραν άδεια 8 εβδομάδων από το θεατρικό, αλλά ο Κάρλοφ δεν μπόρεσε να πάρει άδεια για να συμμετάσχει στην ταινία εφόσον ήταν το αστέρι της παράστασης και πόλος έλξης του κοινού. Η Αντέρ είχε περιποιηθεί τον Κάρι Γκραντ, μετά από ατύχημα σε νούμερο της Βόντβιλ 20 χρόνια πριν και είχαν παραμείνει φίλοι από τότε. Η ταινία γυρίστηκε με προϋπολογισμό 2 εκατομμυρίων δολαρίων.
Το θεατρικό του πασιφιστή Κέσερλινγκ, γράφτηκε κάτω από το αντιπολεμικό κλίμα που επικρατούσε στις Η.Π.Α. στα τέλη της δεκαετίας του '30 και αποτελεί αλληγορία πάνω στο βαμμένο μ' αίμα παρελθόν της ιστορίας των Η.Π.Α. πράγμα που μπορεί να γίνει αντιληπτό σε ένα από τα εγκλήματα του Τζόναθαν.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1944 Κατηγορία:Αγγλόφωνες ταινίες Κατηγορία:Αμερικανικές ασπρόμαυρες ταινίες Κατηγορία:Φιλμ νουάρ Κατηγορία:Ταινίες παραγωγής Warner Bros. Κατηγορία:Αμερικανικές αστυνομικές κωμικές ταινίες Κατηγορία:Αμερικανικές ταινίες μαύρης κωμωδίας Κατηγορία:Αμερικανικές κωμικές θρίλερ ταινίες Κατηγορία:Κωμικές ταινίες μυστηρίου Κατηγορία:Αμερικανικές screwball κωμικές ταινίες Κατηγορία:Ταινίες βασισμένες σε θεατρικά έργα Κατηγορία:Ταινίες τοποθετημένες στη Νέα Υόρκη Κατηγορία:Ταινίες με θέμα την αναπηρία
Τσέλικας Κοζάνης
Ο Τσέλικας είναι συνοικισμός της Κοζάνης το οποίο βρίσκεται προς τα δυτικά της τεχνητής λίμνης Πολυφύτου σε απόσταση 7 χλμ. δυτικά από την Κοζάνη και 1 χλμ. βόρεια από τα Πετρανά. Ως οικισμός αναφέρεται επίσημα το 1991 να προσαρτάται στην τότε κοινότητα Πετρανών. Σύμφωνα με το σχέδιο Καλλικράτης, μαζί με τα Πετρανά και τους συνοικισμούς Σχολές ΟΑΕΔ και το Αεροδρόμιο αποτελούν την τοπική κοινότητα Πετρανών που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 4 κατοίκους.
Παραπομπές
Κατηγορία:Χωριά του νομού Κοζάνης Κατηγορία:Δήμος Κοζάνης